CELEX: 21999D1028(09)
Language: el
Date: 1998-11-27 00:00:00
Title: Απόφαση της Μεικτής Επιτροπής του ΕΟΧ αριθ. 114/98, της 27ης Νοεμβρίου 1998, για την τροποποίηση του πρωτοκόλλου 4 της συμφωνίας για τον ΕΟΧ για τους κανόνες καταγωγής

Avis juridique important

|

21999D1028(09)

Απόφαση της Μεικτής Επιτροπής του ΕΟΧ αριθ. 114/98, της 27ης Νοεμβρίου 1998, για την τροποποίηση του πρωτοκόλλου 4 της συμφωνίας για τον ΕΟΧ για τους κανόνες καταγωγής  

Επίσημη Εφημερίδα αριθ. L 277 της 28/10/1999 σ. 0051 - 0051

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 114/98της 27ης Νοεμβρίου 1998για την τροποποίηση του πρωτοκόλλου 4 της συμφωνίας για τον ΕΟΧ για τους κανόνες καταγωγήςΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη στη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:το πρωτόκολλο 4 της συμφωνίας τροποποιήθηκε από την απόφαση αριθ. 71/96, της Μεικτής Επιτροπής του ΕΟΧ της 22ας Νοεμβρίου 1996(1)·το πρωτόκολλο 4, όπως τροποποιήθηκε τελευταία προκειμένου να επεκταθεί το σύστημα σώρευσης των κανόνων καταγωγής στις χώρες της Κεντρικής και Ανατολικής Ευρώπης, περιέχει διατάξεις σχετικά με την απαγόρευση επιστροφής δασμών ή την απαλλαγή από δασμούς, οι οποίες μπορούν να οδηγήσουν σε διαφορετικές ερμηνείες·συνεπώς, το πρωτόκολλο 4 θα πρέπει να τροποποιηθεί ώστε να εξασφαλιστεί η εύρυθμη λειτουργία της συμφωνίας,ΑΠΟΦΑΣΙΖΕΙ:Άρθρο 1Το άρθρο 14 παράγραφος 1 του πρωτοκόλλου 4, αντικαθίσταται από το ακόλουθο κείμενο: "1. Οι μη καταγόμενες ύλες που χρησιμοποιούνται για την κατασκευή προϊόντων, καταγωγής ΕΟΧ, κατά την έννοια του παρόντος πρωτοκόλλου, ή μιας των χωρών που αναφέρονται στο άρθρο 3, για τις οποίες εκδίδεται ή συντάσσεται πιστοποιητικό καταγωγής σύμφωνα με τις διατάξεις του τίτλου V, δεν αποτελούν, σε κανένα συμβαλλόμενο μέρος, αντικείμενο επιστροφής δασμών ή απαλλαγής από δασμούς οποιουδήποτε είδους".Άρθρο 2Η παρούσα απόφαση αρχίζει να ισχύει την 28η Νοεμβρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Νοεμβρίου 1998.Για τη Μεικτή Επιτροπή του ΕΟΧΟ ΠρόεδροςN. v. LIECHTENSTEIN(1) ΕΕ L 21 της 23.1.1997, σ. 12.